**Održana 7. sjednica Općinskog vijeća Vitez**

U srijedu, 2.7.2025. godine, u Vitezu je održana 7. sjednica Općinskog vijeća Vitez. Vijećnici su na sjednici razmatrali i usvojili ključne dokumente za proračunsko planiranje, uključujući Informaciju o dokumentu Okvirnog proračuna za razdoblje 2026. – 2028. godine te Operativni proračunski kalendar za izradu proračuna za 2026. godinu.

Dokument okvirnog proračuna predstavlja polaznu osnovu za izradu proračuna općine za 2026. godinu i procjenu za 2027. i 2028. godinu, pri čemu se vodila pozornost o podacima Direkcije za ekonomsko planiranje BiH uključujući predviđeni realni rast BDP-a, porast potrošnje, investicija i kretanja inflacije.

Usvojeni su i prijedlozi rješenja o imenovanju općinskog pravobranitelja i zamjenika pravobranitelja za općine Vitez i Busovača, a sve nakon provedene potrebne procedure. Damir Trako, diplomirani pravnik iz Viteza imenovan je općinskim pravobraniteljem u Općinskom pravobraniteljstvu Vitez za područje općine Vitez i općine Busovača, dok je Aida Ćosić, diplomirana pravnica iz Busovače imenovana za zamjenika pravobranitelja.

Na sjednici su vijećnici razmatrali i dali suglasnost na Program rada JU „Dječji vrtić“ Vitez s financijskim planom za 2025. godinu, Izvješće o radu JU „Dječji vrtić“ Vitez za 2024. godinu, Izvješće o radu JU „Internacionalna ljekarna/apoteka“ Vitez za 2024. godinu i Izvješće o radu OO Crveni križ Vitez za 2024. godinu